গত ১৮ জুন রাত সাড়ে ৯টায় নগরীর বালুরমাঠ এলাকার নিজ বাসা থেকে কালিরবাজার গিয়ে নিখোঁজ হন প্রবীর চন্দ্র ঘোষ। রাতে তার মোবাইলফোনে একাধিকবার কল দিলেও তিনি ফোন রিসিভ করেননি। এরপর থেকে তার মোবাইলফোনটি বন্ধ পাওয়া যায়। নিখোঁজের পরদিন ১৯ জুন প্রবীর ঘোষের বাবা নারায়ণগঞ্জ সদর মডেল থানায় একটি সাধারণ ডায়েরি করেন। এ ঘটনার এক সপ্তাহ পর অজ্ঞাত ব্যক্তি প্রবীরের পরিবারের কাছে মোবাইলেফোন করে মুক্তিপণ বাবদ ১ কোটি টাকা দাবি করে।